wannaphong/clean_thaiwikipedia huggingface dataset:
# วัดบางไกรนอก
วัดบางไกรนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านวัดไทยเจริญ ตำบลบางขุนกอง อำเภอบางกรวย จังหวัดนนทบุรี มีเนื้อที่ 2 ไร่ 3 งาน ท้องที่แถบนี้เป็นที่รู้จักดีเนื่องจากเป็นสถานที่ซึ่งมีเรื่องราวเกี่ยวข้องกับวรรณคดีเรื่อง ไกรทอง โดยมีวัดบางไกรอีกแห่งในท้องที่ คือ วัดบางไกรใน

วัดบางไกรนอกสร้างขึ้นเมื่อ พ.ศ. 2417 ผู้สร้างวัดคือคุณหญิงศรีสุราช (จีบ บุนนาค) ซึ่งเป็นภรรยาพระยาศรีสุราชภักดี (วัน บุนนาค) เปรียญผู้ซึ่งเป็นบุตรสมเด็จเจ้าพระยาบรมมหาประยูรวงศ์ (ดิศ บุนนาค) เดิมวัดนี้มีชื่อว่า วัดบางนายไกรนอก หรือ วัดยี่ไกร และยังมีอีกชื่อหนึ่งว่า วัดศรีสุราชบำรุง ตามราชทินนามของสามีคุณหญิงจีบ แต่ชื่อหลังนี้ประชาชนไม่นิยมเรียกกัน ต่อมาเมื่อคุณหญิงจีบได้วายชนม์ ธิดาคนใหญ่ของคุณหญิงจีบ คือ คุณหญิงราชานุประพันธ์ (พงศ์สุริยัน บุนนาค) ซึ่งเป็นภรรยาพระยาราชานุประพันธ์ (ทุ้ย บุนนาค) เป็นผู้อุปการะตลอดมาจนสิ้นอายุ ต่อจากนั้นบุตรและหลานซึ่งสืบเชื้อสายได้เป็นผู้อุปการะตลอดมาจนถึงปัจจุบันนี้ มีเจ้าอาวาสรูปแรกคือหลวงพ่อคล้อย ปุคฺคโล วัดได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2526

อาคารเสนาสนะได้แก่ อุโบสถ กว้าง 7 เมตร ยาว 21 เมตร วิหาร กว้าง 4 เมตร ยาว 4 เมตร ศาลาการเปรียญ เป็นอาคารไม้ กว้าง 9 เมตร ยาว 15 เมตร และกุฏิสงฆ์ จำนวน 4 หลัง สร้างด้วยไม้ 2 หลัง ครึ่งตึกครึ่งไม้ 2 หลัง
# ซินดากอน
ซินดากอน  เป็นหมู่บ้านในแคว้นซุฆด์ ภาคเหนือของประเทศทาจิกิสถานFalling Rain gazetteer เป็นส่วนหนึ่งของจามออัตอัยนีในเขตอัยนีVillage Zindakon, tojkiston.ucoz.ru
# Neotina
Neotina เป็นสกุลของอันดับด้วงที่อยู่ในวงศ์ด้วงเต่าลาย

สปีชีส์:

Neotina cariba
# เมื่อ Full Dive RPG ได้กลายเป็นสิ่งที่แย่กว่าชีวิตจริง
เมื่อ Full Dive RPG ได้กลายเป็นสิ่งที่แย่กว่าชีวิตจริง  เป็นซีรีส์ไลต์โนเวลญี่ปุ่น เขียนโดยไลท์ สึจิฮิ และวาดภาพประกอบโดยโยตะ ตีพิมพ์โดยสำนักพิมพ์เมเดียแฟกทอรีในเครือเอ็มเอฟบุงโกะตั้งแต่เดือนสิงหาคม พ.ศ. 2563 ปัจจุบันวางจำหน่ายถึงเล่ม 4 ได้รับการดัดแปลงเป็นมังงะ วาดรูปโดยคิโนะ ตีพิมพ์ในนิตยสารคอมิกอะไลฟ์รายเดือน นิตยสารการ์ตูนแนวเซเน็งของสำนักพิมพ์เมเดียแฟกทอรีตั้งแต่เดือนมกราคม พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอเอ็นจิ เออกอากาศตั้งแต่วันที่ 7 เมษายนถึง 23 มิถุนายน พ.ศ. 2564

เรื่องย่อ
ยูกิ ฮิโรชิ ผู้ใช้ชื่อผู้เล่นว่าฮิโระ เป็นนักเรียนมัธยมปลายผู้ชื่นชอบในการเล่นเกม VRMMORPG ซึ่งคือเกมออนไลน์แบบเล่นตามบทบาทความเป็นจริงเสมือน (virtual reality massively multiplayer online role-playing game) เมื่อเจ้าของร้านเกมชื่อคิซารากิ เรโอนะได้บังคับให้เขาซื้อเกมชื่อว่า คิวาเมะ เควสต์ เขาก็พบว่ามันเป็นเกมห่วยเพราะมีความสมจริงมากเกินพอดี

ตัวละคร

รูปแบบต่าง ๆ
ไลต์โนเวล
ไลท์ สึจิฮิเปิดตัวซีรีส์ไลต์โนเวล โดยวาดภาพประกอบโดยโยตะ โดยเป็นหนังสือในเครือเอ็มเอฟบุงโกะของสำนักพิมพ์เมเดียแฟกทอรี เมื่อวันที่ 25 สิงหาคม พ.ศ. 2563 

มังงะ
มังงะดัดแปลง วาดรูปโดยคิโนะ เริ่มตีพิมพ์ในนิตยสารคอมิกอะไลฟ์รายเดือนของสำนักพิมพ์เมเดียแฟกทอรีเมื่อวันที่ 27 มกราคม พ.ศ. 2564

อนิเมะ
มีการประกาศดัดแปลงเรื่องเมื่อ Full Dive RPG ได้กลายเป็นสิ่งที่แย่กว่าชีวิตจริงเป็นซีรีส์อนิเมะโทรทัศน์เมื่อวันที่ 4 ธันวาคม พ.ศ. 2564  สร้างโดยสตูดิโอเอ็นจิ กำกับโดบคาซูยะ มิอูระ เขียนบทโดยเค็นตะ อิฮาระ ออกแบบตัวละครโดยยูตะ เควิน มีกำหนดออกอากาศในวันที่ 7 เมษายน พ.ศ. 2564 ทางช่อง AT-X, Tokyo MX, SUN, KBS Kyoto และ BS11 มายุ มาเอชิมะร้องเพลงเปิดชื่อเพลว่า "Answer" ส่วนอายานะ ทาเกทัตสึ, ไอ ฟัยรูซ, ชิโอริ อิซาวะ และอาโออิ โคงะร้องเพลงปิดชื่อเพลงว่า "คิซูอิดะ!" จะออกอากาศทั้งหมด 12 ตอน

รายชื่อตอน

 ตอนที่ ชื่อตอน ผู้กำกับ ผู้เขียนบท สตอรี่บอร์ด วันที่ออกอากาศครั้งแรก

หมายเหตุ

ดูเพิ่ม
ผู้กล้าสุดแกร่ง ขี้ระแวงขั้นวิกฤติ — อีกหนึ่งซีรีส์ไลต์โนเวลโดยผู้เขียนเดียวกัน
# Neotrioza
Neotrioza เป็นสกุลของมวนที่อยู่ในวงศ์ Triozidae

สปีชีส์:

Neotrioza machilae 
Neotrioza machili 
Neotrioza shuiliensis
# Neorhizobius
Neorhizobius เป็นสกุลของอันดับด้วงที่อยู่ในวงศ์ด้วงเต่าลาย

สปีชีส์:

Neorhizobius chilensis
# ทูยเซร์คอน
ทูยเซร์คอน  เป็นเมืองและเมืองหลักในเทศมณฑลทูยเซร์คอน จังหวัดแฮเมดอน ประเทศอิหร่าน ตามสำมะโน พ.ศ. 2559 เมืองมีประชากร 50,455 คน และ 16,291 ครอบครัว
# ชอเร (ประเทศทาจิกิสถาน)
ชอเร  เป็นหมู่บ้านในแคว้นซุฆด์ ภาคเหนือของประเทศทาจิกิสถานSatellite map at Maplandia.com เป็นส่วนหนึ่งของจามออัตอัยนีในเขตอัยนี
# Neopsylla
Neopsylla เป็นสกุลของหมัดที่อยู่ในวงศ์ Hystrichopsyllidae

ชนิดของสกุลนี้พบในยุโรปและเอเชียตะวันออกเฉียงใต้

สปีชีส์:

Neopsylla abagaitui 
Neopsylla acanthina 
Neopsylla affinis 
Neopsylla aliena 
Neopsylla angustimanubra
# Neoraputia
Neoraputia เป็นสกุลพืชดอกที่อยู่ในวงศ์ส้ม

ถิ่นกำเนิดของมันคืออเมริกาใต้เขตร้อน

สปีชีส์:

Neoraputia alba 
Neoraputia calliantha 
Neoraputia magnifica 
Neoraputia micrantha 
Neoraputia paraensis 
Neoraputia trifoliata
# ซอซุน
ซอซุน  เป็นหมู่บ้านในแคว้นซุฆด์ ภาคเหนือของประเทศทาจิกิสถานFalling Rain gazetteer เป็นส่วนหนึ่งของจามออัตอัยนีในเขตอัยนี
# คูมาร์ฆ
คูมาร์ฆ  เป็นหมู่บ้านในแคว้นซุฆด์ ภาคเหนือของประเทศทาจิกิสถานFalling Rain gazetteer เป็นส่วนหนึ่งของจามออัตอัยนีในเขตอัยนีVillage Kumargh, tojkiston.ucoz.ru
# ท่าอากาศยานเศาะอ์ดะฮ์
ท่าอากาศยานเศาะอ์ดะฮ์  เป็นท่าอากาศยานที่บริการเมืองเศาะอ์ดะฮ์ ประเทศเยเมน
# ซอเล
ซอเล  เป็นหมู่บ้านในตำบลโบวอลแฮแซน อำเภอแนมชีร์ เทศมณฑลบอเน จังหวัดเคอร์ดิสถาน ประเทศอิหร่าน จากสำมะโนใน พ.ศ. 2549 หมู่บ้านมีประชากร 209 คน ใน 44 ครอบครัว ส่วนใหญ่เป็นชาวเคิร์ด
# ตำบลห้วยทราย
ตำบลห้วยทราย อาจหมายถึง
ตำบลห้วยทราย อำเภอแม่ริม จังหวัดเชียงใหม่
ตำบลห้วยทราย อำเภอสันกำแพง จังหวัดเชียงใหม่
# ซีบะวัยฮ์
ซีบะวัยฮ์  หรือ ซีบูเยฮ์ (ประมาณ ค.ศ. 760–796) มีชื่อเต็มว่า อะบู บิชร์ อัมร์ อิบน์ อุษมาน อิบน์ ก็อนบัร อัลบัศรี  เป็นชาวเปอร์เซีย ที่เป็นนักไวยากรณ์แห่งบัสราและผู้แต่งหนังสือเกี่ยวกับไวยากรณ์และภาษาศาสตร์ภาษาอาหรับยุคแรก ผลงานที่มีชื่อเสียงของเขาคือหนังสือที่ไม่มีชื่อ (มักเรียกว่า อัลกิตาบ หรือ "หนังสือ") ประกอบด้วยการอภิปรายว่าด้วยภาษาอาหรับจำนวน 5 เล่มKees Versteegh, The Arabic Linguistic Tradition, pg. 4. Part of the Landmarks in Linguistic Thought series, vol. 3. London: Routledge, 1997. 

อิบน์ กุตัยบะฮ์ นักวิชาการอิสลามจากตระกูลชาวเปอร์เซียในคริสต์ศตวรรษที่ 9 เขียนชีวประวัติสั้น ๆ ของซีบะวัยฮ์ไว้ว่า:
เขาคืออัมร์ อิบน์ อุษมาน และเขาเป็นนักไวยากรณ์ เขามาถึงแบกแดด ทะเลาะกับนักไวยากรณ์ท้องถิ่น ถูกทำให้อับอาย และกลับไปยังเมืองหนึ่งในเปอร์เซีย และเสียชีวิตในวัยหนุ่มที่นั่นMichael G. Carter, Sibawayhi, pg. 8.

อิบน์ อันนะดีม และอะบู บักร์ อัซซุบัยดี นักเขียนชีวประวัติในคริสต์ศตวรรษที่ 10 และอิบน์ ค็อลลิกาน นักเขียนชีวประวัติในคริสต์ศตวรรษที่ 13 กล่าวว่า ซีบะวัยฮ์มีส่วนร่วมในความรู้และภาษาศาสตร์ภาษาอาหรับอย่างไม่มีใครเทียบได้ทั้งในสมัยก่อนหน้าและสมัยหลังจากเขา เขาได้รับการยกย่องให้เป็นนักภาษาศาสตร์ที่ยิ่งใหญ่ที่สุดในบรรดานักภาษาศาสตร์ภาษาอาหรับและเป็นหนึ่งในนักภาษาศาสตร์จากทุกภาษาที่ยิ่งใหญ่ที่สุดตลอดกาลJonathan Owens, Early Arabic Grammatical Theory: Heterogeneity and Standardization, pg. 8. Volume 53 of Amsterdam studies in the theory and history of linguistic science. Amsterdam: John Benjamins Publishing Company, 1990. 

ดูเพิ่ม
อะบู อัลอัสวัด อัดดุอะลี
ไวยากรณ์ภาษาอาหรับ
# โทย็อง
คิม ดง-ย็อง (เกิด 1 กุมภาพันธ์ พ.ศ. 2539) หรือที่รู้จักกันในชื่อ โทย็อง  เป็นนักร้อง พิธีกร และนักแสดงชาวเกาหลีใต้ เขาเป็นที่รู้จักกันดีในฐานะสมาชิกของบอยแบนด์เอ็นซีทีจากเกาหลีใต้ และหน่วยย่อยเอ็นซีทียูและเอ็นซีที 127 โทย็องเปิดตัวในเดือนเมษายน พ.ศ. 2559 ในฐานะสมาชิกของหน่วยหมุนเวียนเอ็นซีทียูและกลายเป็นสมาชิกของหน่วยคงที่เอ็นซีที 127 ในเดือนมกราคม พ.ศ. 2560
# จง เฉินเล่อ
จง เฉินเล่อ (เกิด 22 พฤศจิกายน พ.ศ. 2544) เป็นที่รู้จักในชื่อ เฉินเล่อ  เป็นนักร้อง, นักแต่งเพลง และนักแสดงชาวจีน ซึ่งปัจจุบันอาศัยอยู่ในเกาหลีใต้ เฉินเล่อเริ่มต้นอาชีพนักร้องเด็กจากการแสดงคอนเสิร์ตและรายการโทรทัศน์ต่าง ๆ ทั้งในประเทศจีนและต่างประเทศ ตอนอายุ 9 ขวบ เขาเป็นนักร้องที่อายุน้อยที่สุดในโลกที่ได้รับเชิญให้ไปร้องเพลงที่ Golden Hall of Vienna พร้อมกับการแสดงเดี่ยว เมื่ออายุ 14 ปี เฉินเล่อได้ออกอัลบั้มเดี่ยวสามชุดและจัดคอนเสิร์ตเดี่ยวในประเทศจีน ใน พ.ศ. 2559 เฉินเล่อที่อายุเพียงแค่ 15 ปี ได้เดินทางคนเดียวมาที่เกาหลีใต้เพื่อเข้าร่วมวงเอ็นซีทีบอยแบนด์เกาหลีใต้ โดยเดบิวต์เป็นส่วนหนึ่งของยูนิตย่อยเอ็นซีทีดรีม เฉินเล่อได้ใช้เวลาฝึกฝนเพื่อที่จะเป็นไอดอลเพียงแค่2เดือน ถือว่าเป็นระยะเวลาที่น้อยมาก และตั้งแต่นั้นมาก็มีส่วนร่วมในกิจกรรมของเอ็นซีทีดรีมจนถึงตอนนี้
# นา แจ-มิน
นา แจ-มิน (เกิด 13 สิงหาคม พ.ศ. 2543) เป็นที่รู้จักในชื่อ แจมิน  เป็นแร็ปเปอร์, นักร้อง และนักแสดงชาวเกาหลีใต้ที่อยู่ในเกาหลีใต้ หลังจากฝึกฝนเป็นเวลา 3 ปี แจมินได้เดบิวต์ในเดือนสิงหาคม 2016 ในฐานะสมาชิกของบอยแบนด์เกาหลีใต้เอ็นซีที และยูนิตย่อยเอ็นซีทีดรีมและเอ็นซีทียู  และกลายเป็นหนึ่งในศิลปินที่ได้รับความนิยมสูงที่สุดในเกาหลีใต้

แจมินเปิดตัวในฐานะนักแสดง โดยแสดงเว็บซีรีส์เรื่อง  Method to Hate You (2019)
# ฟุตบอลโลก 2022 รอบคัดเลือก โซนยุโรป – กลุ่ม ไอ
การแข่งขัน ฟุตบอลโลก 2022 รอบคัดเลือก โซนยุโรป กลุ่ม ไอ เป็นหนึ่งในสิบ กลุ่มจากโซนยุโรป สำหรับ ฟุตบอลโลก 2022 รอบคัดเลือก ที่จะตัดสินหาทีมที่เข้าร่วมสำหรับ ฟุตบอลโลก 2022 ทัวร์นาเมนต์รอบสุดท้ายในประเทศกาตาร์ กลุ่ม ไอ ประกอบไปด้วยหกทีม: แอลเบเนีย, อันดอร์รา, อังกฤษ, ฮังการี, โปแลนด์ และ ซานมารีโน แต่ละทีมจะลงเล่นพบกันแต่ละนัดเหย้าและเยือนใน รูปแบบพบกันหมด

ชนะเลิศกลุ่มจะเข้ารอบโดยตรงสำหรับฟุตบอลโลกรอบสุดท้าย, ในขณะที่รองชนะเลิศจะได้ผ่านเข้าสู่ รอบที่ 2 (เพลย์ออฟ)

ตารางคะแนน

แมตช์
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 8 ธันวาคม พ.ศ. 2563, วันที่เป็นไปตามการจับสลาก เวลาคือ CET/CEST, ตามรายชื่อโดยยูฟ่า (เวลาท้องถิ่น, if different, are in parentheses).

ผู้ทำประตู

หมายเหตุ
# ไม้ผลัดใบ
ในทางพืชสวนและพฤกษศาสตร์ ไม้ผลัดใบ  ในภาษาอังกฤษหมายถึง "ร่วงหล่นเมื่อเติบโตเต็มที่" และ "มักจะร่วงหล่น" อ้างอิงถึงต้นไม้และพุ่มไม้ที่ผลัดใบตามฤดูกาล โดยปกติผลัดในฤดูใบไม้ร่วง เพื่อการผลัดกลีบหลังดอกบาน และการผลัดผลหลังสุก คำตรงข้ามของไม้ผลัดใบในความหมายทางพฤกษศาสตร์คือไม้ไม่ผลัดใบ

โดยทั่วไปคำว่า "deciduous" หมายถึง "การทิ้งส่วนที่ไม่ต้องการหรือมีประโยชน์อีกต่อไป" และ "ร่วงหล่นหายไปหลังจากจุดประสงค์เสร็จสิ้น" ในพืชเป็นผลมาจากกระบวนการทางธรรมชาติ "deciduous" มีความหมายคล้ายกันเมื่อกล่าวถึงส่วนของสัตว์ เช่น การผลัดเขากวาง (deciduous antlers)

 พฤกษศาสตร์ 
ในทางพฤกษศาสตร์และพืชกรรมสวน ไม้ผลัดใบ ซึ่งรวมทั้งต้นไม้ พุ่มไม้ และไม้ล้มลุก เป็นพืชที่สูญเสียใบทั้งหมดในช่วงเวลาหนึ่งของปี กระบวนการนี้เรียกว่าการร่วง  ในบางกรณีการสูญเสียใบจะเกิดขึ้นตอนฤดูหนาวในเขตอบอุ่นหรือขั้วโลก ในส่วนอื่น ๆ ของโลกรวมทั้งเขตร้อน กึ่งเขตร้อน และแห้งแล้ง พืชจะสูญเสียใบในช่วงฤดูแล้งหรือฤดูอื่น ๆ ขึ้นอยู่กับการเปลี่ยนแปลงของปริมาณน้ำฝน 

สิ่งที่ตรงข้ามกับไม้ผลัดใบคือไม้ไม่ผลัดใบซึ่งต้นไม้จะผลัดใบในช่วงเวลาที่แตกต่างจากไม้ผลัดใบ ดังนั้นจึงดูเหมือนว่าต้นไม้เป็นสีเขียวตลอดทั้งปี พืชที่อยู่ตรงกลางอาจเรียกว่ากึ่งผลัดใบ ซึ่งสูญเสียใบไม้เก่าเมื่อการเติบโตใหม่เริ่มต้นขึ้น ส่วนไม้กึ่งไม่ผลัดใบจะสูญเสียใบก่อนถึงฤดูเติบโตครั้งต่อไป โดยยังคงรักษาบางส่วนไว้ในช่วงฤดูหนาวหรือช่วงที่แห้งแล้ง.

พืชผลัดใบจำนวนมากออกดอกในช่วงที่ไม่มีใบเนื่องจากเพิ่มประสิทธิภาพของการผสมเกสร การไม่มีใบช่วยเพิ่มการส่งผ่านละอองเรณูสำหรับพืชที่ผสมเกสรด้วยลม และเพิ่มการมองเห็นของดอกไม้ต่อแมลงสำหรัลพืชที่ผสมเกสรด้วยแมลง กลยุทธ์นี้มีความเสี่ยงอยู่ เนื่องจากดอกไม้อาจได้รับความเสียหายจากน้ำค้างแข็งหรือในพื้นที่ฤดูแล้งส่งผลให้พืชเกิดความเครียดน้ำ 

 การทำงาน 
พืชที่เป็นใบผลัดใบมีข้อดีและข้อเสียเมื่อเทียบกับพืชที่เป็นไม้ไม่ผลัดใบ เนื่องจากพืชผลัดใบสูญเสียใบเพื่ออนุรักษ์น้ำหรือเพื่อให้สามารถอยู่รอดได้ดีขึ้นในสภาพอากาศในฤดูหนาว พวกมันจึงต้องเจริญใบใหม่ในช่วงฤดูที่เหมาะสมกับการเติบโตครั้งถัดไป สิ่งนี้ใช้ทรัพยากรที่ไม้ไม่ผลัดใบไม่จำเป็นต้องใช้ ไม้ไม่ผลัดใบสูญเสียน้ำจำนวนมากในช่วงฤดูหนาวและยังมีแรงกดดันจากการล่ามากกว่า โดยเฉพาะอย่างยิ่งเมื่อมีขนาดเล็ก 

ไม้ผลัดใบมีการแตกของกิ่งก้านและลำต้นน้อยกว่ามากจากพายุน้ำแข็งเคลือบเมื่อไม่มีใบ และพืชสามารถลดการสูญเสียน้ำได้เนื่องจากปริมาณน้ำที่มีอยู่ในฤดูหนาวลดลง การสูญเสียใบในฤดูหนาวอาจลดความเสียหายจากแมลง การซ่อมแซมใบและทำให้มันใช้งานได้อาจมีค่าใช้จ่ายมากกว่าการผลัดและเจริญใหม่ การกำจัดใบยังช่วยลดการเกิดโพรงอากาศซึ่งสามารถทำลายท่อไซเล็มในพืชได้ สิ่งนี้จะช่วยให้พืชผลัดใบมีท่อไซเล็มที่มีเส้นผ่านศูนย์กลางใหญ่ขึ้นและมีอัตราการคายน้ำมากขึ้น (และทำให้ดูดซึม CO2 ได้มากขึ้นเมื่อขึ้นปากใบเปิด) ในช่วงการเจริญเติบโตในฤดูร้อน
# อี อึน-ซัง
อี อึน-ซัง (เกิด 26 ตุลาคม พ.ศ. 2545) หรือที่รู้จักในชื่อ อึนซัง เป็นนักร้องชาวเกาหลีในประเทศเกาหลีใต้ เขาเดบิวต์ในฐานะสมาชิกของเอ็กซ์วันในปี พ.ศ. 2562 เขาเดบิวต์ในฐานะศิลปินเดี่ยวเมื่อวันที่ 31 สิงหาคม พ.ศ. 2563 ด้วยอัลบั้มเดี่ยวชื่อ Beautiful Scar
# บาลงดอร์ 2016
บาลงดอร์ 2016  เป็นรางวัลที่มอบให้กับนักฟุตบอลที่มีผลงานดีที่สุดทั่วโลกในปี พ.ศ. 2559

ในเดือนกันยายน พ.ศ. 2559 France Football ประกาศความร่วมมือกับฟีฟ่าสำหรับรางวัลฟีฟ่าบาลงดอร์ได้สิ้นสุดลงแล้วและพวกเขาจะรื้อฟื้นรางวัลบาลงดอร์ โดยถือว่ารางวัลปี พ.ศ. 2559 เป็นรางวัลที่ 61
# ฮัน ซึง-อู
ฮัน ซึง-อู (เกิด 24 ธันวาคม พ.ศ. 2537) หรือที่รู้จักกันในชื่อ ซึงอู เป็นนักร้อง, นักแต่งเพลง, แร็ปเปอร์, นักเต้น และนักแสดงชาวเกาหลีใต้ เขาเดบิวต์ในฐานะสมาชิกวงวิกทันของเกาหลีใต้ในปี พ.ศ. 2559  ในปี พ.ศ. 2562 เขาได้อันดับที่สามในรายการ พรอดิวซ์เอ็กซ์ 101และกลายเป็นสมาชิกของวงเอ็กซ์วัน เขาเดบิวต์ในฐานะศิลปินเดี่ยวในเดือนสิงหาคมปี พ.ศ. 2563 ด้วยอีพี Fame
# บาลงดอร์ 2017
บาลงดอร์ 2017  เป็นรางวัลประจำปีครั้งที่ 62 เพื่อยกย่องนักฟุตบอลชายที่ดีที่สุดในโลกประจำปี พ.ศ. 2560

คริสเตียโน โรนัลโดได้รับรางวัลเป็นสมัยที่ 5 เมื่อวันที่ 7 ธันวาคม พ.ศ. 2560 ซึ่งเท่ากับเป็นบาลงดอร์ที่มีจำนวนสูงสุดในประวัติศาสตร์ในเวลานั้นโดยแบ่งปันสถิติกับลิโอเนล เมสซิ
# บาลงดอร์ 2018
บาลงดอร์ 2018  เป็นพิธีมอบรางวัลประจำปีครั้งที่ 63 เพื่อยกย่องนักฟุตบอลที่ดีที่สุดในโลกประจำปี พ.ศ. 2561 ผู้ชนะได้รับการประกาศเมื่อวันที่ 3 ธันวาคม พ.ศ. 2561 และเป็นครั้งแรกในประวัติศาสตร์ที่มีการมอบรางวัล บาลงดอร์หญิง และโกปาโทรฟี่ ซึ่งเป็นรางวัลสำหรับนักฟุตบอลหญิงยอดเยี่ยมและนักฟุตบอลชายอายุต่ำกว่า 21 ปีตามลำดับ
# ฟีฟ่าบาลงดอร์ 2015
ฟีฟ่าบาลงดอร์ 2015  เป็นปีที่หกสำหรับการประกาศรางวัลของฟีฟ่าสำหรับผู้เล่นฟุตบอลและโค้ชยอดนิยมแห่งปี มีการมอบรางวัลที่เมืองซูริก ประเทศสวิตเซอร์แลนด์ เมื่อวันที่ 11 มกราคม พ.ศ. 2559

ลิโอเนล เมสซิได้รับรางวัลในฐานะนักเตะยอดเยี่ยมแห่งปีของโลกเป็นสมัยที่ 5 ซึ่งเป็นสถิติของเขาที่ชนะ 5 ครั้ง คาร์ลิ ลอยด์ได้รับการเสนอชื่อให้เป็นผู้เล่นหญิงแห่งปีของโลก ส่วนลุยส์ เอนริเกได้รับรางวัลโค้ชแห่งปีของฟุตบอลชายโลกและจิลล์ เอลลิส โค้ชแห่งปีของฟุตบอลหญิงระดับโลก	

พิธีนี้ดำเนินรายการโดย Kate Abdo และ James Nesbitt
# อุบัติเหตุทางรังสีที่สมุทรปราการ
อุบัติเหตุทางรังสีที่สมุทรปราการ เป็นอุบัติเหตุทางรังสีครั้งแรกของประเทศไทยมูลนิธิบูรณะนิเวศ. (ม.ป.ป). โคบอลต์ 60 แผ่รังสี . สืบค้นเมื่อ 31 มีนาคม พ.ศ. 2564.กรมควบคุมโรค กระทรวงสาธารณสุข. (2557).การวิเคราะห์ความเสี่ยงอุบัติภัยทางรังสี . สืบค้นเมื่อ 31 มีนาคม พ.ศ. 2564. เกิดขึ้นช่วงปลายเดือนมกราคม–ต้นเดือนกุมภาพันธ์ พ.ศ. 2543 ที่จังหวัดสมุทรปราการ อุบัติเหตุนี้เกิดขึ้นเมื่อส่วนหัวของเครื่องฉายรังสีทางการแพทย์ หรือ เครื่องฉายรังสีโคบอลต์-60ที่เก็บไว้อย่างไม่ถูกต้องถูกเก็บมาโดยคนขายของเก่า จากนั้นคนขายของเก่านำไปแยกชิ้นส่วนโดยไม่รู้ตัวว่าเป็นวัตถุอันตราย ส่งผลให้ตนเองและบุคคลใกล้เคียงได้รับรังสีก่อไอออน ไม่กี่สัปดาห์หลังการแยกชิ้นส่วน ผู้สัมผัสและบุคคลที่เกี่ยวข้องเริ่มมีอาการเจ็บป่วยเฉียบพลันจากรังสีจนต้องเข้าไปพบแพทย์ สำนักงานปรมาณูเพื่อสันติอันเป็นหน่วยงานที่ดูแลด้านนิวเคลียร์ของประเทศ ได้รับการแจ้งจากแพทย์เจ้าของไข้ที่สงสัยว่าอาการป่วยนี้น่าจะเกิดมาจากรังสี การแจ้งนี้ตรงกับวันที่ 17 หลังจากการสัมผัสครั้งแรก เมื่อทางสำนักงานปรมาณูเพื่อสันติ (ปส.) ได้รับการรายงานจึงได้ส่งทีมเข้ามารับมือและตรวจสอบเพื่อค้นหาต้นกำเนิดรังสีที่คาดว่ามีการแผ่รังสีอยู่ที่ 15.7 เทระเบ็กเคอเรล และติดตามหาตัวเจ้าของผู้รับผิดชอบ เมื่อ ปส. ทำการตรวจสอบแล้ว พบว่ามีต้นกำเนิดรังสีที่ไม่มีบรรจุและจัดเก็บอย่างปลอดภัย เหตุการณ์นี้ทำให้มีผู้เข้ารับการรักษาที่โรงพยาบาล 10 ราย เสียชีวิตในภายหลัง 3 ราย และผู้ได้รับผลกระทบ 1,872 คน

 ภูมิหลัง 
โคบอลต์-60 (60Co) เป็นไอโซโทปกัมมันตรังสีของโคบอลต์ มีครึ่งชีวิต 5.27 ปี และปลดปล่อยรังสีแกมมาที่มีความสามารถในการทะลุทะลวงสูง มักใช้ในการรังสีรักษา ฆ่าเชื้อในสถานพยาบาลและในอุตสาหกรรมต่าง ๆ อุปกรณ์ที่เป็นต้นเหตุของอุบัติเหตุในครั้งนี้เป็นเครื่องรักษาด้วยรังสีจากภายนอก Gammatron-3 (Siemens ads with a picture of a Gammatron-3 unit) ผลิตโดยบริษัทซีเมนส์และนำเข้ามาในประเทศไทยในปี 2512 ได้รับอนุญาตและติดตั้งที่โรงพยาบาลรามาธิบดี กรุงเทพมหานคร ต้นกำเนิดรังสีที่เกี่ยวข้องกับอุบัติเหตุเป็นอุปกรณ์ทดแทนที่ติดตั้งใหม่ใน พ.ศ. 2524 โดยมีการแผ่รังสีเริ่มแรกอยู่ที่ 196 เทระเบ็กเคอเรล แต่ในช่วงที่เกิดอุบัติเหตุมีการแผ่รังสีอยู่ที่ 15.7 เทระเบ็กเคอเรล
# มิสแกรนด์ไทยแลนด์ 2021
มิสแกรนด์ไทยแลนด์ 2021  เป็นการประกวดความงามครั้งที่ 9 ของมิสแกรนด์ไทยแลนด์ เดิมจะการประกวดรอบสุดท้ายจะถูกจัดขึ้นที่โชว์ ดีซี ฮอลล์, กรุงเทพมหานคร เนื่องจากในปี 2021 สถานการณ์ COVID-19 ในประเทศไทย ณ ขณะนั้นยังคงมีการระบาดอย่างหนัก และมีผู้เสียชีวิตต่อวันเป็นจำนวนมาก เพื่อให้สอดคล้องต่อความปลอดภัย และเป็นไปตามมาตรการของรัฐในขณะนี้  ทำให้มิสแกรนด์ไทยแลนด์ 2021 ไม่สามารถจัดการประกวดได้จึงงดการจัดการประกวด จากเดิมจะจัดขึ้นในวันที่ 11 กันยายน พ.ศ. 2564 กองประกวดมิสแกรนด์ไทยแลนด์จึงมีการประกาศแต่งตั้ง อินดี จอห์นสัน รองอันดับ 1 มิสแกรนด์ไทยแลนด์ 2020 เป็น มิสแกรนด์ไทยแลนด์ 2021 คนที่ 9 ของประเทศไทย เป็นตัวแทนประเทศไทยในการประกวดมิสแกรนด์อินเตอร์เนชันแนล 2021 ซึ่งจะถูกจัดขึ้นในวันที่ 4 ธันวาคม 2564 ณ จังหวัดภูเก็ต ประเทศไทย โดยหลายจังหวัดได้จัดการประกวดและมีตัวแทนประกวดไปแล้วในปี 2021 ซึ่งพวกเขาจะยังคงดำรงตำแหน่งและเป็นตัวแทนมาประกวดในปี 2022 นี้ต่อไป

ประวัติ
ในวันที่ 15 กุมภาพันธ์ พ.ศ. 2564 กองประกวดมิสแกรนด์ไทยแลนด์ได้จัดให้มีการแถลงข่าวการจัดประกวดมิสแกรนด์ไทยแลนด์ 2021 ขึ้น ณ โชว์ ดีซี ฮอลล์ (Show DC Hall) โดยกำหนดให้มีการคัดเลือกตัวแทนระดับจังหวัดให้เสร็จสิ้นภายในวันที่ 30 มิถุนายน พ.ศ. 2564 ส่วนการจัดประกวดรอบสุดท้ายระดับประเทศนั้นจะถูกจัดขึ้นในวันที่ 21 สิงหาคม ปีเดียวกัน ต่อมาในวันที่ 25 กรกฎาคม พ.ศ. 2564 ทางกองประกวดมิสแกรนด์ไทยแลนด์ ประกาศเลื่อนจัดการประกวดออกไปอย่างไม่มีกำหนด เนื่องด้วยสถานการณ์การแพร่ระบาดของ โควิด-19 ในประเทศไทย ณ ขณะนั้น และในวันที่ 4 กันยายน พ.ศ. 2564 มีประกาศอย่างเป็นทางการ แต่งตั้งให้ อินดี้ จอห์นสัน รองอันดับ1 มิสแกรนด์ไทยแลนด์2020 เป็นมิสแกรนด์ไทยแลนด์  2021คนที่ 9ของประเทศไทย 

เพื่อเป็นตัวแทนประเทศไทยในการประกวดมิสแกรนด์อินเตอร์เนชันแนล 2021 ในเดือนธันวาคม ที่ภูเก็ต ประเทศไทย
 ผลการประกวด 
 ลำดับ 

ผลการประกวดผู้เข้าประกวดการประกวดในระดับนานาชาติรางวัลพิเศษ มิสแกรนด์ไทยแลนด์ 2021 ปทุมธานี – อินดี จอห์นสันไม่ผ่านเข้ารอบ - มิสแกรนด์อินเตอร์เนชันแนล 2021 ชุดราตรียอดเยี่ยม
# เมษายน พ.ศ. 2564
เมษายน พุทธศักราช 2564 เป็นเดือนที่ 4 ของปี พ.ศ. 2564 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์

 สถานีย่อย:เหตุการณ์ปัจจุบัน
# อิชต์วาน ซอนดี
อิชต์วาน ซอนดี (29 ธันวาคม ค.ศ. 1925 – 31 พฤษภาคม ค.ศ. 2017) เป็นทั้งนักปัญจกีฬาสมัยใหม่, นักกีฬาขี่ม้า และแชมป์โอลิมปิกชาวฮังการี ซึ่งเข้าแข่งขันในโอลิมปิกฤดูร้อน 1948, 1952 และ 1956Meghalt helsinki öttusázó olimpiai bajnoka 

 โอลิมปิก 
ซอนดีได้รับรางวัลเหรียญทองจากการแข่งปัญจกีฬาสมัยใหม่ประเภททีมในโอลิมปิกฤดูร้อน 1952 ที่เฮลซิงกิ และรางวัลเหรียญทองแดงจากการแข่งประเภทบุคคล"1952 Summer Olympics - Helsinki, Finland - Modern Pentathlon" databaseOlympics.com (Retrieved on 27 September 2008)
# วัดพรหมคุณาราม (จังหวัดสมุทรสาคร)
วัดพรหมคุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยมงคล อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 11 ไร่ 1 งาน 43 ตารางวา มีที่ธรณีสงฆ์ จำนวน 1 แปลง เนื้อที่ 4 ไร่ 3 งาน 33 ตารางวา

ประวัติ
วัดพรหมคุณาราม แต่เดิมเป็นวัดร้างอยู่ ผู้ที่เริ่มการสร้างวัดนี้ คือ พระราชสาครมุนี (เจ้าคณะจังหวัดสมุทรสาคร) ได้รับแจ้งว่ามีวัดร้าง พบซากอิฐโบราณซึ่งเป็นอิฐดินเผา พระพุทธรูปยืนสภาพชำรุด ฐานเจดีย์เก่า เสาตอม่อตั้งเรียงเสมอดินในสภาพเหมือนศาลาอยู่ใกล้กับพระพุทธรูปยืน และชาวบ้านที่เข้าไปตัดไม้ยังพบพระพุทธรูปดินเผาอีกจำนวนมาก และพบซุ้มคล้ายประตูเก่าเขียนว่า พรหมคุณาราม จึงได้ขอแรงชาวบ้านช่วยกันถางป่า แล้วได้ไปนิมนต์ พระครูเตี้ย สุวณฺณโชโต มาพัก ได้รับการประกาศตั้งวัดเมื่อวันที่ 30 เมษายน พ.ศ. 2527 ในชื่อ "วัดพรหมคุณาราม" ต่อมาเปลี่ยนชื่อมาเป็น วัดบางตะคอย ต่อมาเมื่อวันที่ 17 กุมภาพันธ์ พ.ศ. 2564 เปลี่ยนชื่อกลับมาเป็นชื่อเดิม คือ "วัดพรหมคุณาราม" สาเหตุที่กลับมาใช้ชื่อเดิมเพราะเห็นว่า ชื่อเดิมที่ใช้มาก่อนนั้น เป็นคำที่ไพเราะ มีความหมายที่ดี  ส่วนคำว่า "วัดบางตะคอย" บางทีคำว่าคอย อาจมีความหมายถึง การรอคอย

แต่เดิมวัดมีที่ดินมากกว่านี้ แต่เมื่อตำบลบ้านบ่อได้แยกเป็นตำบลชัยมงคล ได้มีราษฎรบุกรุกเข้าไปอยู่ในที่ดินของวัด จนเหลือเนื้อที่เพียง 3 งาน  ต่อมาเจ้าของที่ดินบางรายทราบว่าเป็นที่วัดร้างมาก่อน จึงมอบคืนให้กรมการศาสนา แต่บางส่วนถูกถนนตัดผ่าน ปัจจุบันที่ของวัดจึงเหลือที่ดินเช่นปัจจุบัน วัดได้รับพระราชทานวิสุงคามสีมาเมื่อวันที่ 23 มีนาคม พ.ศ. 2533 เขตวิสุงคามสีมา กว้าง 40 เมตร ยาว 80 เมตร 

อาคารเสนาสนะ
อุโบสถ กว้าง 8.50 เมตร ยาว 22.50 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก ภายในประดิษฐาน พระพุทธชินราชจำลอง และมีพระพุทธรูปซึ่งมีนามที่ชาวบ้านนิยมเรียก คือหลวงพ่อรวย หน้าตักกว้าง 4 ศอก 9 นิ้ว ศาลาการเปรียญ กว้าง 12.5 เมตร ยาว 21.5 เมตร สร้างเมื่อ พ.ศ. 2518 เป็นอาคารไม้ ฝาคอนกรีต หอสวดมนต์ กว้าง 9 เมตร ยาว 27 เมตร สร้างเมื่อ พ.ศ. 2523 เป็นอาคารคอนกรีตเสริมเหล็ก 2 ชั้น กุฏิสงฆ์ จำนวน 7 หลัง เป็นอาคารครึ่งตึกครึ่งไม้ 5 หลัง และตึก 2 หลัง ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก โรงครัว หอชี และศาลาทรงไทย เป็นที่ประดิษฐานรูปหล่อหลวงพ่อโต

รายนามเจ้าอาวาส
 พระครูเตี้ย พ.ศ. 2512–2518
 พระเฉื่อย พ.ศ. 2519–2520
 พระครูปลัดชั้น วรธมโม พ.ศ. 2521–2532
 พระราชสาครมุนี (รัษาการ) พ.ศ. 2533
 พระมหาชอุ่ม สิทธิธีโร พ.ศ. 2534–2539
 พระมหาอ่อน ถิรนนโท พ.ศ. 2540
 พระครูศรีปริยัติสาคร
# วัดดาวโด่ง
วัดดาวโด่ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเขิน อำเภอเมืองสมุทรสงคราม จังหวัดสมุทรสงคราม

ประวัติ
สภาพที่ตั้งเดิมเป็นป่ารกชัฎมาก เป็นที่ดินของชาวตำบลนี้ที่ชื่อ นายช้าง ได้อุทิศที่ดินของตนให้ตั้งสำนักสงฆ์ขึ้น สันนิษฐานว่าสร้างขึ้นในสมัยพระบาทสมเด็จพระพุทธเลิศหล้านภาลัยถึงพระบาทสมเด็จพระนั่งเกล้าเจ้าอยู่หัว จดทะเบียนเป็นวัดเมื่อ พ.ศ. 2350 ได้รับพระราชทานวิสุงคามสีมาเมื่อ พ.ศ. 2493 ส่วนอุโบสถคงสร้างในสมัยพระบาทสมเด็จพระจอมเกล้าเจ้าอยู่หัว โดยพระวินัยธรรม (บัว) เจ้าคณะจังหวัดสมุทรสงคราม ได้ชักชวนพุทธศาสนิกชนร่วมกันบูรณะวัดนี้ ต่อมาพระอุโบสถหลังเก่าชำรุดทรุดโทรมลงมาก จึงได้สร้างอุโบสถหลังใหม่ขึ้นทำการผูกพัทธสีมา เมื่อวันที่ 4 มีนาคม พ.ศ. 2493 

เมื่อสร้างอุโบสถหลังใหม่นั้น ได้ขุดลูกนิมิตของอุโบสถหลังเก่า พบเงินพดด้วงและเงินเหรียญเฟื้องเป็นจำนวนมาก ซื่งทำในสมัยพระบาทสมเด็จพระจอมเกล้าเจ้าอยู่หัว จึงสันนิษฐานได้ว่า อุโบสถนี้สร้างในสมัยนี้ เดิมวัดนี้ชื่อว่า วัดดุสิดาราม โดยหลวงพ่อเต็ม สมภารรูปแรกของวัดเป็นผู้ตั้งขึ้น ต่อมาสมัยหลวงพ่อโพธิ์ เป็นเจ้าอาวาสได้เปลี่ยนชื่อเป็น "วัดดาวโด่ง" เพื่อให้พ้องกับทางราชการว่าตำบลวัดดาวโด่ง นอกจากนั้นพระบาทสมเด็จพระจุลจอมเกล้าเจ้าอยู่หัวได้เสด็จทอดพระเนตรวัดนี้ถึง 2 ครั้ง

ศิลปกรรม
พระประธานในอุโบสถรับคำชมเชยว่าเป็นพระประธานที่งดงามมาก เป็นพระพุทธรูปปางปฐมเทศนา ถ่ายแบบมาจากวัดหน้าพระเมรุ จังหวัดพระนครศรีอยุธยา หล่อด้วยทองเหลือง หน้าตักกว้าง 3 ศอก 1 คืบ ส่วนสูงจากพระบาทถึงพระเกตุมาลา 7 ศอก 1 คืบ 6 นิ้ว น้ำหนัก 5,000 กิโลกรัม แบบห้อยพระบาท 

ภาพจิตรกรรมที่คอสองศาลาการเปรียญเป็นอาคารไม้ที่บูรณะขึ้นใหม่แทนหลังเดิม ลักษณะเป็นศาลาโถง หลังคาเครื่องไม้มุงกระเบื้องสี มีการเรียงกระเบื้องเป็นอักษรระบุปีศักราช ที่บูรณะใหม่ว่า  2504 พื้นศาลาเป็นซีเมนต์ยกพื้นสูง ภายในที่ไม้คอสองมีภาพจิตรกรรม เขียนเรื่องราวชาดกต่าง ๆ เช่น พระมหาชนก พระเตมีย์ใบ้ ฯลฯ  วัดยังมีพิพิธภัณฑ์วัดดาวโด่ง รวบรวมวัตถุโบราณเป็นจำนวนมาก
# วัดบางคูวัดกลาง
วัดบางคูวัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางคูวัด อำเภอเมืองปทุมธานี จังหวัดปทุมธานี มีเนื้อที่ 8 ไร่ 2 งาน 80 ตารางวา

วัดบางคูวัดกลางน่าจะสร้างในสมัยรัตนโกสินทร์ในสมัยพระบาทสมเด็จพระพุทธเลิศหล้านภาลัย ต่อมาในสมัยพระบาทสมเด็จพระจุลจอมเกล้าเจ้าอยู่หัว เจ้าจอมมารดาวาดได้มาสร้างเจดีย์อุทิศให้กับปลัดวังซ้าย (เที่ยง) ผู้เป็นบิดาและพระนมปริก ซึ่งเป็นพระนมในรัชกาลที่ 5 ชาวบ้านมักจะเรียกวัดบางคูวัดกลางว่า วัดโพธิ์ อีกชื่อ วัดก่อตั้งเมื่อ พ.ศ. 2353 ได้รับพระราชทานวิสุงคามสีมาปีเดียวกัน เขตวิสุงคามสีมากว้าง 18 เมตร ยาว 41 เมตร 

นอกจากเจดีย์มอญที่สร้างโดยเจ้าจอมมารดาวาดแล้ว อุโบสถของวัดบางคูวัดกลางมีความสวยงามเป็นอย่างมาก โดยการใช้งานศิลปะปูนปั้น ยังมีการสถูปเจดีย์เพื่อเก็บอัฐิของเจ้าอาวาสทุกรูป ไว้ในสถูปเดียวกัน ตั้งแต่รูปแรกเป็นต้นมา อาคารเสนาสนะอื่น ๆ ได้แก่ ศาลาการเปรียญกว้าง 12 เมตร ยาว 20 เมตร หอสวดมนต์กว้าง 10 เมตร ยาว 16 เมตร กุฏิสงฆ์จำนวน 5 หลัง เป็นอาคารไม้ ศาลาบำเพ็ญกุศลจำนวน 1 หลัง สร้างด้วยคอนกรีตเสริมเหล็ก ฌาปนสถาน 1 หลัง และหอระฆัง 1 หลัง

รายนามเจ้าอาวาส
 พระครูปัญญาก้าน
 พระครูสมุห์ทองก้อน
 พระอธิการบุญธรรม สุธมฺโม
 พระอธิการสอน สุวโจ
 พระครูใบฎีกาอ้วน อติภทฺโท
 พระสมุห์สัญญา ฐานมคฺโล